cyanic-selkie/wikianc huggingface dataset:
জর্জ মেন্ডেলুক
মেন্ডেলুক ২০১৭ সালের মহাকাব্যিক রোমান্টিক-ড্রামা ফিল্ম বিটার হার্ভেস্ট পরিচালনা করেন, হলোডোমোরকে চিত্রিত করে, ১৯৩০-এর ইউক্রেনে মানবসৃষ্ট গণহত্যা যা জোসেফ স্টালিন পদ্ধতিগতভাবে ৫ থেকে ১০ মিলিয়ন ইউক্রেনীয়দের অনাহারে মারার পরিকল্পনা করেছিলেন।গল্প এবং মূল স্ক্রিপ্টটি লিখেছেন রিচার্ড বাচিনস্কি হুভার একজন কিংস্টন অন্টারিও কিয়েভ ইউক্রেনে বসবাসরত কানাডিয়ান অর্ধেক ইউক্রেনীয়কে লালন-পালন করেছেন তার ছোট ছেলে ইয়েভেন নায়ানচেঙ্কো স্মিলা চেরকাশিনায় জন্মগ্রহণ করেছেন যা তার ছেলে এবং তার মায়ের পরিবারের প্রতি শ্রদ্ধা হিসেবে চিত্রিত হয়েছে কস্যাক চাষের গ্রাম হিসেবে। ফিল্মটিতে যেখানে হাজার হাজার ইউক্রেনীয়রা সেই অঞ্চলে ক্ষুধার কারণে মারা গিয়েছিল সেইসাথে কাছাকাছি তিয়াসমিন নদী যেখানে ফিল্মটি ইউরি এবং নাটালকার সাথে বাচ্চাদের মতো সাঁতার কাটতে শুরু করে যেমন রিচার্ডস তার নিজের ছেলে তাকে এবং তার ছেলেদের পরিবারের সাথে একটি ছোট ছেলে হিসাবে তাকে লালন-পালন করেছিল। সেখানে তার প্রথম কয়েক বছর।লেখক রিচার্ড বাচিনস্কি হুভার যিনি চলচ্চিত্রের অর্থায়নকারী বিনিয়োগকারীকে খুঁজে বের করার জন্য নির্বাহী প্রযোজকও ছিলেন এবং মেন্ডেলুক প্রকল্পের জন্য কিয়েভের বেশিরভাগ লোকেশন এবং কাস্টিং এবং ফিল্ম কলাকুশলীদের সংযুক্ত এবং স্কাউট করেছিলেন তিনি পরে মেন্ডেলুককে তার স্ক্রিপ্ট পাঠিয়েছিলেন এবং তাকে চলচ্চিত্র পরিচালক হিসাবে নিয়োগ করেছিলেন। তার টরন্টো কানাডিয়ান ইউক্রেনীয় সমর্থক প্রযোজক ইয়ান ইহনাটোভিজ দ্বারা।Bachynsky Hoovers পড়ার পর মূল চিত্রনাট্যের উপাদান পরিচালক মেন্ডেলুক তাদের জন্য ছবিটি পরিচালনা করতে পেরে রোমাঞ্চিত হয়েছিলেন।
ইদিলপুর ইউনিয়ন, গোসাইরহাট
শিক্ষা
শিক্ষা প্রতিষ্ঠান
জনপ্রতিনিধি
বর্তমান চেয়ারম্যান-
দুদু মিয়া (বীর প্রতীক)
দুদু মিয়া (জন্ম: অজানা - মৃত্যু: ২০০৭) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
জন্ম ও শিক্ষাজীবন
দুদু মিয়ার পৈতৃক বাড়ি চট্টগ্রাম জেলার পটিয়া উপজেলার পটিয়া পৌর এলাকার দক্ষিণ গোবিন্দারখীল গ্রামে। তার বাবার নাম বদিউর রহমান এবং মায়ের নাম রহমানা খাতুন।তার স্ত্রীর নাম ছামিরা শবেমেহেরাজ বেগম। তাদের এক মেয়ে, তিন ছেলে।
কর্মজীবন
দুদু মিয়া চাকরি করতেন ইপিআরে। ১৯৭১ সালে কর্মরত ছিলেন যশোর ইপিআর সেক্টরের অধীনে। মুক্তিযুদ্ধ শুরু হলে ঝাঁপিয়ে পড়েন যুদ্ধে। প্রতিরোধযুদ্ধ শেষে যুদ্ধ করেন ৮ নম্বর সেক্টরের ভোমরা সাব-সেক্টরে। অক্টোবর মাসের শেষে এক যুদ্ধে তিনি গুরুতর আহত হন। তার শরীরের বিভিন্ন স্থানে গুলি লাগে। ভারতে তার চিকিৎসা হয়।মুক্তিযুদ্ধ চলাকালে দুদু মিয়ার পরিবারের লোকজন তার খোঁজ জানতেন না। দেশ স্বাধীন হওয়ার পরও না ফেরায় তারা ধরে নিয়েছিলেন তিনি আর বেঁচে নেই। এর মাস পর পঙ্গু অবস্থায় বাড়ি ফেরেন।
মুক্তিযুদ্ধে ভূমিকা
১৯৭১ সালের মে মাসের শেষের দিকে সাতক্ষীরা জেলার জেলা সদর থেকে ১৫ কিলোমিটার দক্ষিণ-পশ্চিমে ভোমরা এলাকায় মার্চ-এপ্রিলের প্রতিরোধযুদ্ধ শেষে খুলনা-সাতক্ষীরা ও যশোর এলাকার একদল প্রতিরোধযোদ্ধা সমবেত হয়েছিলেন। ভোমরা এলাকাটি ভারত-বাংলাদেশ সীমান্তে। ওপারে ভারতের গোজাডাঙ্গা। যারা সে সময়ে সমবেত হয়েছিলেন তারা বেশির ভাগ ছিলেন ইপিআর সদস্য। আর ছিল অল্প কিছুসংখ্যক স্বল্প প্রশিক্ষণপ্রাপ্ত মুক্তিযোদ্ধা। তাদের ইপিআর সদস্যরাই প্রশিক্ষণ দিয়েছিলেন। পাকিস্তান সেনাবাহিনী মুক্তিযোদ্ধাদের অবস্থানে প্রচন্ড আক্রমণ করেছে। বিপুল সেনা ও সমরাস্ত্র নিয়ে তারা ঝাঁপিয়ে পড়ল মুক্তিযোদ্ধাদের ওপর। এই আক্রমণ আকস্মিক, তবে অপ্রত্যাশিত নয়। মুক্তিযোদ্ধারা আগে থেকেই সতর্ক ছিলেন। তারা সাহসের সঙ্গে আক্রমণ প্রতিরোধ করতে থাকলেন। শুরু হয়ে গেল তুমুল ভয়াবহ যুদ্ধ। গোলাগুলিতে গোটা এলাকা প্রকম্পিত। সেদিন পাকিস্তানি সেনা যারা আক্রমণে অংশ নিয়েছে তারা বেশ দুঃসাহসী। মুক্তিযোদ্ধাদের সব প্রতিরোধ উপেক্ষা করে তারা সামনে এগোতে থাকল। কোনো কোনো স্থানে মুক্তিযোদ্ধাদের প্রতিরোধ ভেঙে পড়ল। মুক্তিযোদ্ধাদের প্রতিরক্ষা অবস্থান বিভিন্ন স্থানে। সব অবস্থানেই পাকিস্তানি সেনারা একযোগে আক্রমণ করেছে। একটি অবস্থানে কয়েকজন সহযোদ্ধা নিয়ে আছেন দুদু মিয়া। তাদের নেতৃত্বে তিনি নিজেই। দুদু মিয়া পাকিস্তানি সেনাদের দুঃসাহসিকতায় বিচলিত হলেন না। সাহসের সঙ্গে আক্রমণ মোকাবিলা করে পাল্টা আক্রমণ করলেন। কাভারিং ফায়ারের ছত্রচ্ছায়ায় তাদের অবস্থানের দিকে ক্রল করে এগিয়ে আসছিল কয়েকজন পাকিস্তানি সেনা। দুদু মিয়া সহযোদ্ধাদের নিয়ে ঝাঁপিয়ে পড়লেন অগ্রসরমাণ পাকিস্তানি সেনাদের ওপর। ব্যাপক গোলাগুলিতে হতাহত হলো কয়েকজন পাকিস্তানি সেনা। থেমে গেল ওদের অগ্রযাত্রা। তখন তিনি আক্রমণের তীব্রতা আরও বাড়িয়ে দিলেন। শেষ পর্যন্ত তার এলাকা থেকে পাকিস্তানি সেনারা পিছু হটতে বাধ্য হলো। সেদিন ভোমরার যুদ্ধে দুদু মিয়াসহ কয়েকজন যথেষ্ট রণকৌশল ও বীরত্ব প্রদর্শন করেন। তাদের রণকৌশল ও বীরত্বে পাকিস্তান সেনাবাহিনীর ব্যাপক ক্ষয়ক্ষতি হয়। এই যুদ্ধ চলে ১৪-১৫ ঘণ্টা। শেষে পাকিস্তানি সেনারা নিহত ও আহত সহযোদ্ধাদের নিয়ে সেখান থেকে পালিয়ে যায়।
এলিঁ স্কিরি
এলিঁ স্কিরি (জন্ম: ১০ মে ১৯৯৫) হলেন তিউনিসিয়ার একজন পেশাদার ফুটবলার, যিনি লীগ ১ ক্লাব মন্তপিলিয়ের এবং তিউনিসিয়া জাতীয় দলের হয়ে একজন মধ্যমাঠের খেলোয়াড় হিসেবে খেলেন।
আন্তর্জাতিক ক্যারিয়ার
২০১৮ সালের ২রা জুন, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত তিউনিসিয়ার ২৩ সদস্যের চূড়ান্ত দলে স্থান পান।
ধারাশিব
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৬৪৭ মিটার (২১২২ ফুট)।
জনসংখ্যার উপাত্ত
ভারতের ২০০১ সালের আদম শুমারি অনুসারে ওসমানাবাদ শহরের জনসংখ্যা হল ৮০,৬১২ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৭৪%। পুরুষদের মধ্যে সাক্ষরতার হার ৮০% এবং নারীদের মধ্যে এই হার ৬৭%। সারা ভারতের সাক্ষরতার হার ৫৯.৫%, তার চাইতে ওসমানাবাদ এর সাক্ষরতার হার বেশি।
এই শহরের জনসংখ্যার ১৪% হল ৬ বছর বা তার কম বয়সী।
সায়রা খান
সায়রা খান হলেন একজন পাকিস্তানি প্রাক্তন চলচ্চিত্র ও টেলিভিশন অভিনেত্রী। তিনি ঘুঙ্গট এবং ড্রিম গার্ল ছায়াছবিতে অভিনয়ের জন্য সুপরিচিত। তিনি তার ধর্মীয় বিশ্বাসের কারণে চিত্রজগত ছেড়েছিলেন।
কর্মজীবন
সায়রা খান মুলতানের বাসিন্দা। ম্যাট্রিকের ফলাফলের কারণে তিনি বাড়ি ছেড়ে চলে গিয়েছিলেন। তিনি আশঙ্কা করেছিলেন যে তাঁর খারাপ পরীক্ষার ফলাফলের কারণে তাঁর বাবা তাঁর সঙ্গে কঠোর আচরণ করবেন। লাহোরে গিয়ে তিনি একজন স্টুডিওর মালিকের সাথে সাক্ষাত করেছিলেন যিনি সায়রার একটি ফটো-শ্যুটের ব্যবস্থা করেছিলেন এবং তাঁর বৃত্তান্ত একজন চলচ্চিত্র পরিচালকের কাছে পৌঁছে দিয়েছিলেন। তাঁর বৃত্তান্ত পরিচালককে মুগ্ধ করেছিল এবং তিনি নিজের একটি নতুন প্রকল্পের জন্য তাঁকে চুক্তিবদ্ধ করেছিলেন।
সায়রা মিডিয়া, চলচ্চিত্র এবং টেলিভিশন উভয় ক্ষেত্রেই কাজ করেছিলেন। তিনি বেশ কয়েকটি সঙ্গীত ভিডিওতেও অভিনয় করেছিলেন। তাঁর সফল চলচ্চিত্রের মধ্যে রয়েছে ঘুঙ্গট (১৯৯৬) এবং ড্রিম গার্ল (১৯৯৭)। তার সফল টেলিভিশন ধারাবাহিক হল প্রাণদা (১৯৯৮) এবং বেটি (২০০৫)।
সায়রা শিল্পকে মিথ্যা এবং ছলনায় পূর্ণ বলে অভিহিত করে চিত্রজগত ত্যাগ করেছিলেন। তিনি এখন তাঁর স্বামী ও সন্তানদের সাথে লাহোরের জোহর টাউনে বসবাস করছেন এবং ইসলামের প্রচার কার্যক্রমে অংশ নিচ্ছেন।
মহিলা গ্রন্থাগার (ইংল্যান্ড)
মহিলা গ্রন্থাগার হল ইংল্যান্ডের প্রধান গ্রন্থাগার এবং মহিলা ও মহিলাদের আন্দোলন সংক্রান্ত জাদুঘর সংস্থান, উপর ভিত্তি করে ঊনবিংশ ও বিংশ শতাব্দীতে ব্রিটেনের কেন্দ্রীভূত। ১৯২০-এর দশকের মাঝামাঝি সময়ে একটি সুসঙ্গত সংগ্রহ হিসাবে এটির একটি প্রাতিষ্ঠানিক ইতিহাস রয়েছে, যদিও এর "মূল" সংগ্রহটি ১৯০৯ সালে রুথ ক্যাভেন্ডিশ বেন্টিঙ্ক দ্বারা প্রতিষ্ঠিত একটি গ্রন্থাগার থেকে করা হয়েছে। ২০১৩ সাল থেকে, গ্রন্থাগারটি লন্ডন স্কুল অফ ইকোনমিক্স অ্যান্ড পলিটিক্যাল সায়েন্স (এলএসই) এর হেফাজতে রয়েছে, যা মহিলা গ্রন্থাগার নামে পরিচিত একটি উৎসৃষ্ট এলাকায় ব্রিটিশ লাইব্রেরি অফ পলিটিক্যাল অ্যান্ড ইকোনমিক সায়েন্সের অংশ হিসাবে সংগ্রহটি পরিচালনা করে।
সংগ্রহের সারসংক্ষেপ
মহিলা গ্রন্থাগারের মুদ্রিত সংগ্রহগুলিতে ৬০,০০০টিরও বেশি বই ও পুস্তিকা, ৩,৫০০টিরও বেশি সাময়িক শিরোনাম (পত্রিকা ও জার্নালের সিরিজ) এবং ৫০০টিরও বেশি জাইন রয়েছে। নারী ইতিহাসের উপর পাণ্ডিত্যপূর্ণ কাজ ছাড়াও জীবনী, জনপ্রিয় কাজ, সরকারি প্রকাশনা ও সাহিত্যের কিছু কাজ রয়েছে। এছাড়াও বিস্তৃত প্রেস কাটিং সংগ্রহ আছে।
ফেব্রুয়ারি ২০০৭ সালে, মহিলা গ্রন্থাগারের সংগ্রহগুলিকে সেগুলোর "অসামান্য জাতীয় ও আন্তর্জাতিক গুরুত্বের" জন্য জাদুঘর, গ্রন্থাগার ও সংরক্ষণাগার পরিষদ (উপকরণ প্রকল্পটি এখন শিল্পকলা পরিষদ দ্বারা তত্ত্বাবধান করা হয়) কর্তৃক মনোনীত করা হয়েছিল। ২০১১ সালে, মহিলা গ্রন্থাগাররে থাকা মহিলাদের ভোটাধিকার সংরক্ষণাগার থেকে আইটেমগুলি ইউনেস্কোর ইউকে মেমরি অফ দ্য ওয়ার্ল্ড রেজিস্টারে "ব্রিটেনে নারীদের ভোটাধিকার আন্দোলনের প্রামাণিক ঐতিহ্য, ১৮৬৫-১৯২৮" হিসাবে লিপিবদ্ধ করা হয়েছিল।
জামালগঞ্জ উপজেলা
জামালগঞ্জ বাংলাদেশের সুনামগঞ্জ জেলার অন্তর্গত একটি উপজেলা। ১৮ ই এপ্রিল ১৯৮৩ খ্রি. তারিখে জামালগঞ্জ থানা থেকে উপজেলাতে উন্নীত হয়।
অবস্থান ও আয়তন
জামালগঞ্জ উপজেলার আয়তন: ৩৩৮.৭৪ বর্গ কিমি। অবস্থান: ২৪°৫০´ থেকে ২৫°০৪´ উত্তর অক্ষাংশ এবং ৯১°০৫´ থেকে ৯১°১৯´ পূর্ব দ্রাঘিমাংশ। এই উপজেলার উত্তরে তাহিরপুর উপজেলা ও বিশ্বম্ভরপুর উপজেলা, দক্ষিণে খালিয়াজুড়ি উপজেলা ও দিরাই উপজেলা, পূর্বে সুনামগঞ্জ সদর উপজেলা, পশ্চিমে নেত্রকোণা জেলার মোহনগঞ্জ উপজেলা ও ধর্মপাশা উপজেলা। এ উপজেলা মেঘালয় রাজ্যের পর্বত শ্রেণীর অতি সন্নিকটে যা প্রাকৃতিক সৌন্দর্যে মন্ডিত অনেক হাওড় ও বাওড় রয়েছে।
নামকরণ
জামালগঞ্জ-এর নামকরণে ভাটীপাড়ার বয়োবৃদ্ধ জমিদার মরহুম এখলাছুর রহমান চৌধুরীর মতামত প্রণিধানযোগ্য। ১৯৬৪ সালে জনাব এখলাছুর রহমান চৌধুরীর দেয়া তথ্য থেকে জানা যায় যে, তাঁদের বংশের পূর্ব পুরুষগণের মধ্যে জামাল ফারুকী নামে একজন প্রসিদ্ধ ব্যক্তি ছিলেন। তাঁকে স্মরণীয় করে রাখার জন্য ভাটীপাড়া এস্টেট কর্তৃক নতুন ক্রয়কৃত দুটি তালুকের নামকরণ করা হয়  জামালগড় ও জামালপুর। অতঃপর সাচনা বাজারের সঙ্গে নদীর পশ্চিমপাড়ে প্রতিযোগিতামূলক একটি নতুন বাজার প্রতিষ্ঠিত হলে এর নামকরণ করা হয় জামালগঞ্জ। “জামাল”-আরবী শব্দ-এর অর্থ মনোরম বা সুন্দর এবং ‌“গঞ্জ”শব্দের অর্থ বাজার বা যেখানে ক্রয়-বিক্রয় করা হয়। আবার “গঞ্জ”অর্থ শহরও বোঝায়। সে বিচারে জামালগঞ্জ হচ্ছে সুন্দর বা মনোরম শহর।
উপজেলার ঐতিহ্য
জামালগঞ্জ উপজেলা একটি ঐতিহ্যবাহী উপজেলা। হাওড় বেষ্টিত উপজেলা এবং রয়েছে অনেক বিল। যা জাতীয় অর্থনীতিতে খাদ্য ও আমিষের যোগান দেয়। সাচনা বাজার বৃটিশ শাসনামল প্রসিদ্ধ বাণিজ্য কেন্দ্র হিসেবে পরিচিত ছিল।
প্রশাসনিক এলাকা
জামালগঞ্জ উপজেলায় বর্তমানে ৬টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম জামালগঞ্জ থানার আওতাধীন।
ইতিহাস
প্রশাসন জামালগঞ্জ থানা গঠিত হয় ১৯৪০ সালে এবং থানাকে উপজেলায় রূপান্তর করা হয় ১৯৮৪ সালে। জামালগঞ্জের প্রাচীন ইতিহাস সম্পর্কে ততটা জানা যায় নি। “জামাল”-আরবী শব্দ-এর অর্থ মনোরম বা সুন্দর এবং ‌“গঞ্জ”শব্দের অর্থ বাজার বা যেখানে ক্রয়-বিক্রয় করা হয়। আবার “গঞ্জ”অর্থ শহরও বোঝায়। সে বিচারে জামালগঞ্জ হচ্ছে সুন্দর বা মনোরম শহর।
আয়তন
বর্তমানে জামালগঞ্জ উপজেলার আয়তন ৩৩৮.৭৪ বর্গকিলোমিটার।
জনসংখ্যার উপাত্ত
জনসংখ্যা ১৩৮৯৮৫; পুরুষ ৭১৭০১, মহিলা ৬৭২৮৪। মুসলিম ১১০৯৫০, হিন্দু ২৭৯২৯, বৌদ্ধ ৪২, খ্রিস্টান ৪ এবং অন্যান্য ৬০।
শিক্ষা প্রতিষ্ঠান
শিক্ষার হার, শিক্ষা প্রতিষ্ঠান গড় হার ২৯.৬%; পুরুষ ৩৩.৯%, মহিলা ২৫.২%।
অর্থনীতি
মূলত কৃষি অর্থনীতির উপর ভিত্তি করেই জামালগঞ্জ উপজেলার মানুষ জীবনযাপন করে। জামালগঞ্জে রয়েছে প্রচুর হাওড় ও নদী। বিশেষ করে বর্ষাকালে উন্মুক্ত হাওর থেকে মাছ শিকার করেও অনেক মানুষ জীবিকা নির্বাহ করেন। তাছাড়া নদী, খাল, বিল থেকেও সরকারের রাজস্ব আসে। জামালগঞ্জের মাঝ বরাবর বয়ে গেছে সুরমা নদী, ফলে রাজধানী ঢাকার সাথে যোগাযোগ ব্যবস্থা ভালো হওয়ার কারণে জামালগঞ্জে ডগ, বালু ও পাথরের ব্যবসা গড়ে উঠেছে প্রচুর। জামালগঞ্জের সবচেয়ে বড় বাজার সাচনা বাজার যা জামালগঞ্জে সুরমা নদীর ওপারে অবস্থিত। তা ছাড়া অন্যান্য ছোট ছোট বাজার হলোঃ শাহাপুর বাঁধ বাজার (লেগুনাস্ট্যান্ড অবস্থিত), ভীমখালী বাজার, নোয়া গাও বাজার, দক্ষিণ লক্ষীপুর বাজার, লাল বাজার, কারেন্টের বাজার, ফেনার বাঁক বাজার। উপজেলার কয়েকটি গ্রামের কিছু মানুষ বেত শিল্পের উপরও নির্ভরশীল। জনগোষ্ঠীর আয়ের প্রধান উৎস কৃষি ৭৩.৯২%, অকৃষি শ্রমিক ৫.১২%, শিল্প ০.৩১%, ব্যবসা ৮.১৩%, পরিবহন ও যোগাযোগ ০.৪৫%, চাকরি ২.৮১%, নির্মাণ ০.৪৪%, ধর্মীয় সেবা ০.২৪%, রেন্ট অ্যান্ড রেমিটেন্স ০.৮৪% এবং অন্যান্য ৭.৭৪%। কৃষিভূমির মালিকানা ভূমিমালিক ৫৪.২১%, ভূমিহীন ৪৫.৭৯%। শহরে ৫৫.৪১% এবং গ্রামে ৫৪.০০% পরিবারের কৃষিজমি রয়েছে। প্রধান কৃষি ফসল ধান, গম, আলু, ভুট্টা, পিঁয়াজ, রসুন, মরিচ, শাকসবজি। বিলুপ্ত ও বিলুপ্তপ্রায় ফসলাদি তামাক, সরিষা, পাট। প্রধান ফল-ফলাদি  আম, জাম, কাঁঠাল, কলা ও পেঁপে। মৎস্য, গবাদিপশু ও হাঁস-মুরগির খামার এ উপজেলায় মৎস্য, গবাদিপশু ও হাঁস-মুরগির খামার রয়েছে। যোগাযোগ বিশেষত্ব পাকারাস্তা ২৪.৮৫ কিমি, কাঁচারাস্তা ১১৫.৮৪ কিমি। বিলুপ্ত বা বিলুপ্তপ্রায় সনাতন বাহন পাল্কি, গরুর গাড়ি। শিল্প ও কলকারখানা ফ্লাওয়ার মিল, আইসফ্যাক্টরি। কুটিরশিল্প বাঁশ ও বেতের কাজ। হাটবাজার ও মেলা হাটবাজার ১৩। সাচ্না, ভীমখালী,  নওগাঁও, সেলিমগঞ্জ ও বেহেলী বাজার উল্লেখযোগ্য। প্রধান রপ্তানিদ্রব্য  মাছ।
জলাশয়
প্রধান নদী: নয়াগাঙ্গ, বাউলাই ও ধনু। ছাতিধরা, আইলা, পাঁগনা, খাঁনকিয়াজুরি, কেচুরিয়া ও কচমা বিল উল্লেখযোগ্য।
পত্র-পত্রিকা ও সাময়িকী
সাপ্তাহিক: সাপ্তাহিক ভাটি বাংলা, জামালগঞ্জের ডাক, জামালগঞ্জ পরিক্রমা; পাক্ষিক: সুরমা। ত্রৈমাসিক: স্ফুলিঙ্গ; সাহিত্য সাময়িকী: কালের  করতল (১৯৭৭), জামালগঞ্জ সমাচার (১৯৮৫), ভালবাসি স্বদেশ (১৯৮৭), নবজাতক (১৯৮৭), প্রভাত (১৯৯০), অপরাজিত তারুণ্য (১৯৯১), উত্তর প্রজন্ম (১৯৯২), দিশারী (১৯৯৩), প্রতিধী (১৯৯৩), উন্মোচন (১৯৯৪), সাহসে জেগে উঠো (১৯৯৭), ক্ষুদ্রপট রুদ্রপ্রাণ (১৯৯৮), স্মৃতির অলিন্দে (১৯৯৮), পূর্বাশা (১৯৯৮), রক্তঝরা ফাগুনে (১৯৯৮), প্রেরণা (১৯৯৯) অভিপ্রায় (২০০১), নিবেদন (২০০৬), সাহিত্য সাময়িকী  আমাদের জামালগঞ্জ(২০২০-বর্তমান),জাসাস (২০২১-বর্তমান)।
সাংস্কৃতিক প্রতিষ্ঠান
লাইব্রেরি ৩, থিয়েটার দল ১, নাট্যমঞ্চ ১, মহিলা সংগঠন ৯, সংগীত পরিষদ ১।
জলদস্যু কোড
জলদস্যু কোড হলো জলদস্যুদের মধ্যে চেইন অফ কমান্ড রক্ষা করার জন্য তৈরি একধরনের নিয়মাবলি। সপ্তদশ শতকে এটি প্রথম ব্যবহার করেন পর্তুগীজ জলদস্যু বার্থোলুমিউ পর্তুগীজ। সাধারণত প্রত্যেক জলদস্যু ক্যাপ্টেনেরই নিজস্ব কোড অফ কনডাক্ট বা আর্টিকেল ছিল যাতে দলীয় শৃঙ্খলা, চোরাই পণ্যের ভাগ ও আহত জলদস্যু ক্রুদের ক্ষতিপূরণ সম্পর্কে বিভিন্ন ধরনের নিয়ম-কানুন লিপিবদ্ধ থাকত।
কোডের উদাহরণ
জলদস্যু কোড সম্বন্ধীয় সম্পূর্ণ বা প্রায় সম্পূর্ণ চারটি কোডের সেট এখনো রয়েছে, এগুলো প্রথম প্রকাশ করা হয় ১৭২৪ সালে ক্যাপ্টেন চার্লস জনসন লিখিত অ্য জেনারেল হিস্টোরি অফ দ্য পাইরেটস বইয়ে। হেনরি মর্গানের একটি জলদস্যু কোডের আংশিক ১৬৭৮ সালে আলেক্সান্ড্রে জকুয়েমেলিনের দ্য বাক্যানারস অফ আমেরিকা বইয়ে রয়েছে। অনেক জলদস্যুরই নিজস্ব আর্টিকেল ছিল বলে জানা যায়। মাত্র কয়েকটি কোডই উদ্ধার করা হয়েছে কারণ জলদস্যুদের যখন গ্রেফতার করা হত বা তাদের আত্মসমর্পণের সময় তাদের নিজেদের বিরুদ্ধে যেন পরবর্তীকালে বিচারের সময় কোডগুলো প্রমাণ হিসেবে উপস্থাপণ না করা যায় সে জন্য নথিপত্রগুলো জলদস্যুরা পুড়িয়ে ফেলতেন। "I. প্রত্যেকেই বিভিন্ন ঘটনায় ভোট দেওয়ার অধিকার রাখত; যেকোন সময়ের আক্রমণ থেকে প্রপ্ত নগদ পণ্য বা পানীয় প্রত্যেকের সমানভাবে প্রাপ্য, ও বিনোদোনের কাজে ব্যবহার্য, যদিনা কোন জরুড়ি পরিস্থিতির সৃষ্টি হয়, সকলের সুবিধার জন্য ছাঁটাইয়ে ভোট দেওয়া।
II. তালিকা অনুসারে প্রত্যেককে বিভিন্ন অনুষ্ঠানে বা পুরষ্কারের দিক দিয়ে সমান সুযোগ দেওয়া হত: কিন্তু তারা যদি প্লেট, স্বর্ণালংকার বা অর্থের জন্য জাহাজের অন্যান্যদের সাথে প্রতারনা করত তাহলে তাকে নির্বাসনে পাঠিয়ে শাস্তি দেওয়া হত। যদি ডাকাতি তাদের নিজেদের মধ্যে ঘটত তাহলে, তাহলে তাকে নির্বাসনে পাঠানোর পরীবর্তে কোন তীরে নামিয়ে দেওয়া হত যেখানে সংশ্লিষ্ট ব্যক্তি বিভিন্ন বিপদের সম্মুখীন হত।
III. অর্থের জন্য তাস বা পাশা খেলা নিষিদ্ধ ছিল।
IV. আলো ও মোমবাতি রাত আট ঘটিকায় বন্ধ করে দিতে হত; যদি কোন ক্রূর এরপরও পানাহারের জন্য বাতির প্রয়োজন হতো তাহলে তাদের জাহাজের খোলা ডেকে কার্য সম্পাদন করতে হত।
V. বিভিন্ন সরঞ্জাম, পিস্তল, কাটারি প্রয়োজনের জন্য পরিষ্কার রাখা।
VI. তাদের মধ্যে কোন বালক বা নারী অনুমদিত ছিল না।
VII. যুদ্ধের সময় জাহাজে বা তাদের কোয়ার্টারে না থাকলে ফাঁসিতে ঝুলিয়ে মৃত্যুদন্ড বা নির্বাসনে দেওয়া হত।
VIII. জাহাজের মধ্যে অবস্থান করা কালে কোন ধরনের মারামারি করা নিষিদ্ধ ছিল। কিন্তু প্রত্যেকের মধ্যকার ঝগড়া তীরে তরবারি বা পিস্তলের মাধ্যমে নিষ্পত্তি হত।
IX. তাদের জীবযাত্রা বা জীবিকা নির্বাহের পন্থা সম্পর্কে নিজেদের মধ্যে আলোচনা নিষিদ্ধ ছিল।
X. ক্যাপ্টেন ও কোয়ার্টার মাস্টার বিভিন্ন মালামালের দুটি ভাগ পেত: মাস্টার, সারেঙ্গ, ও গানার, একটি ও অর্ধেক ভাগ পেত, এবং অন্যান্য অফিসাররা একটি ও তিন ভাগের এক ভাগ পেত।
XI. রবিবারে বিনোদনকারীদের ছুটি থাকত, এছাড়া বাকী ছয় দিন ও রাত বিশেষ আনুকূল্য ছাড়া তাদের বিভিন্ন অনুষ্ঠানে পরিবেশন করতে হত।"
কালীগ্রাম রথীন্দ্রনাথ ইনস্টিটিউশন
কালীগ্রাম রথীন্দ্রনাথ ইনস্টিটিউশন বাংলাদেশর নওগাঁ জেলার আত্রাই উপজেলার কালীগ্রাম ইউনিয়নে অবস্থিত একটি শিক্ষাপ্রতিষ্ঠান। এটি একটি হাইস্কুল। রবীন্দ্রনাথ ঠাকুর নিজেই শিক্ষাপ্রতিষ্ঠানটি নির্মাণ করেছিলেন। তিনি নোবেল পুরস্কারে পাওয়া অর্থ দিয়ে হাইস্কুলটি নির্মাণ করেছিলেন।
ইতিহাস
বাংলাদেশে জোড়াসাঁকোর ঠাকুর পরিবারের তিনটি জমিদারি ছিল। সেগুলো হলঃ কুষ্টিয়া জেলার শিলাইদহে, সিরাজগঞ্জ জেলার শাহাজাদপুরে এবং নওগাঁ জেলার কালিগ্রামে। উতরাধিকার সূত্রে রবীন্দ্রনাথ ঠাকুর কালিগ্রামের জমিদারের দায়িত্ব পান।
১৮৯১ সালের ১৩ জুন জমিদারি দেখাশোনার জন্য রবীন্দ্রনাথ ঠাকুর কালিগ্রামে আসেন। ১৯৩৭ সালের  ২৭ জুলাই শেষবার এইখানে আসেন। রবীন্দ্রনাথ ঠাকুর জমিদারি কাজ পরিচালনার জন্য অনেকবার আত্রাইয়ে কালিগ্রাম ইউনিয়নের পরিসর গ্রামে আসেন।
১৯৩৭ সালে কালীগ্রাম রথীন্দ্রনাথ ইনস্টিটিউশন প্রতিষ্ঠিত করা হয়। রবীন্দ্রনাথ ঠাকুরের ছেলে রথীন্দ্রনাথের নামে হাইস্কুলটি প্রতিষ্ঠিত হয়েছে। রবীন্দ্রনাথ ঠাকুর নোবেল পুরষ্কারের প্রাপ্ত অর্থ দিয়ে হাইস্কুলটি প্রতিষ্ঠিত করেছেন।
রবীন্দ্রনাথ ঠাকুরের মৃত্যুর পর তার পুত্র রথীন্দ্রনাথ উতরাধিকার সূত্রে জমিদারির দায়িত্ব পান। তিনি ১৯৪৫ সালের দিকে দাম্পত্য সঙ্গী প্রতিমা দেবীসহ কালিগ্রামে আসেন। নিজের নামে নির্মিত ইনস্টিটিউশনের প্রতি তার টান ছিল। তিনি সেই সময়ে শিক্ষক-ছাত্রদের সঙ্গে নিয়িমিত যোগাযোগ রাখতেন।
বিবরণ
কালীগ্রাম রথীন্দ্রনাথ ইনস্টিটিউশন সেই সময়ে মাটি দিয়ে তৈরি করা হয়েছিল। রবীন্দ্রনাথ ঠাকুরের স্মৃতি বিজড়িত এই হাইস্কুল। রবীন্দ্রনাথের দেওয়া আশীর্বাণী, চিঠি, প্রজাদের উদ্দেশ্যে দেওয়া তার শেষ ভাষণ, তার দেওয়া বিভিন্ন বই এই ইনস্টিটিউশন সংগ্রহিত করা আছে। এই প্রতিষ্ঠানে কালীগ্রামের শেষ জমিদার রবীন্দ্রনাথের পুত্র রথীন্দ্রনাথ ঠাকুরের চিঠি, রবীন্দ্রনাথের পুত্রবধূ প্রতিমা দেবীর চিঠিসহ রবীন্দ্রনাথের অনেক স্মৃতিস্মারক সংগ্রহ করা আছে।
বর্তমান অবস্থা
রবীন্দ্রনাথ ঠাকুরের জন্ম ও মৃত্যু বার্ষিকী উপলক্ষে কালীগ্রাম রথীন্দ্রনাথ ইনস্টিটিউশনে বিভিন্ন ধরনের অনুষ্ঠানের আয়োজন করা হয়। রবীন্দ্রনাথ স্মৃতিবিজড়িত মাটির ঘরগুলোতে শিক্ষা কার্যক্রম চলমান আছে।
তবে কর্তৃপক্ষের অবহেলার কারণে রবীন্দ্রনাথ স্মৃতিবিজড়িত একটি মাটির ঘর ভেঙে ফেলা হয়েছে। যথাযথ কর্তৃপক্ষের সংরক্ষণের অভাবে রবীন্দ্রনাথের স্মৃতিবিজড়িত অনেক নিদর্শন নষ্ট হবার পথে।
আকুরি
আকুরি হল মশলাদার ডিমের ভুনা যা কিনা ভারতের পারসি খাবার। আকুরি এমনভাবে রান্না করা হয় যাতে অনেকটা নরম থাকে, আবার কখনই শক্ত হয়ে যায় না। প্রধানত ভাজা পেঁয়াজের স্বাদ ও অন্যান্য মশলা যেমন আদা, ধনে, কাটা মরিচ এবং গোলমরিচের স্বাদ পাওয়া যায়। আকুড়ি ঐতিহ্যগতভাবে পাঁও বা ডাবল রুটি (ভারতীয় রুটির প্রকার) দিয়ে খাওয়া হয়।
আকুরির একটি অপ্রচলিত সংস্করণ হল ভারুচি আকুড়ি, যাতে অন্যান্য মশলা ছাড়াও বাদাম এবং শুকনো ফল যেমন কাজু, বাদাম এবং কিশমিশ থাকে। এই খাবারটি গুজরাটের ভারুচ শহর থেকে উদ্ভূত হয়েছে বলে ধারণা করা হয়, তাই এই নাম।
ডিম ভুর্জি ভারতীয় উপমহাদেশের অনেকজায়গাতে খাওয়া একটি অনুরূপ ডিমের খাবার। এই ভারতীয় ডিমের ভুনার প্রকারগুলির কর্ণধাররা যুক্তি দেবেন যে ডিমের ভুর্জি এবং আকুরি প্রায় অভিন্ন তবে স্বাদে আলাদা।
ওজার
জনসংখ্যার উপাত্ত
ভারতের ২০০১ সালের আদম শুমারি অনুসারে ওজার শহরের জনসংখ্যা হল ৪৫,৭৭০ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৭৮%। পুরুষদের মধ্যে সাক্ষরতার হার ৮২% এবং নারীদের মধ্যে এই হার ৭৩%। সারা ভারতের সাক্ষরতার হার ৫৯.৫%, তার চাইতে ওজার এর সাক্ষরতার হার বেশি।
এই শহরের জনসংখ্যার ১১% হল ৬ বছর বা তার কম বয়সী।
তথ্যসূত্র
Ozar, Nashik District"
গোসাইরহাট ইউনিয়ন
গোসাইরহাট ইউনিয়ন বাংলাদেশের ঢাকা বিভাগের শরীয়তপুর জেলার গোসাইরহাট উপজেলার অন্তর্গত একটি ইউনিয়ন।
ইতিহাস
গোসাইরহাট উপজেলার অন্তর্গত গোসাইরহাট ইউনিয়নটি আগে ছিল একটি চরাঞ্চল। মুক্তিযুদ্ধের সময় ওই এলাকার মানুষজন পাকিস্তানিদের পক্ষ নেয়ায় তারা এটিকে একটি ইউনিয়ন পরিষদের রূপান্তর করে। এর কোন উল্লেখযোগ্য ইতিহাস ঐতিহ্য নেই।
শিক্ষা
শিক্ষার হার :
শিক্ষা প্রতিষ্ঠান
জনপ্রতিনিধি
বর্তমান চেয়ারম্যান-
বাসেম স্রাফি
বাসেম স্রাফি (জন্ম: ২৫ জুন ১৯৯৭) হলেন তিউনিসিয়ার একজন পেশাদার ফুটবলার, যিনি লীগ ১ ক্লাব নিস এবং তিউনিসিয়া জাতীয় দলের হয়ে একজন মধ্যমাঠের খেলোয়াড় হিসেবে খেলেন।
আন্তর্জাতিক ক্যারিয়ার
২০১৮ সালের ২রা জুন, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত তিউনিসিয়ার ২৩ সদস্যের চূড়ান্ত দলে স্থান পান।
ড্রিমওয়ার্কস পিকচার্স
ড্রিমওয়ার্কস, এলএলসি (DreamWorks, LLC), যা ড্রিমওয়ার্কস পিকচার্স (DreamWorks Pictures), ড্রিমওয়ার্কস এসকেজি (DreamWorks SKG), ড্রিমওয়ার্কস স্টুডিওজ (DreamWorks Studios) বা ডিডব্লিউ স্টুডিওজ, এলএলসি (DW Studios, LLC) নামেও পরিচিত। এটি একটি মার্কিন ফিল্ম স্টুডিও যারা চলচ্চিত্র তৈরি, প্রযোজনা, ও পরিবেশনা করে থাকে। সেই সাথে তাঁরা ভিডিও গেম, টেলিভিশন অনুষ্ঠানের ওপরেও কাজ করে থাকে। এটি প্রায় প্রযোজনা ও পরিবেশনা করেছে এমন ১০টিরও বেশি চলচ্চিত্র যুক্তরাষ্ট্রের বক্স অফিসে স্থান পেয়েছে এবং চলচ্চিত্রগুলো প্রত্যেকে ১০ কোটি ডলারেরও ওপর ব্যবসা করেছে। এখন পর্যন্ত এটির সবচেয়ে ব্যবসাসফল চলচ্চিত্রটি হচ্ছে শ্রেক ২।
শিশির ভট্টাচার্য্য
শিশির ভট্টাচার্য্য (জন্ম: ৯ মার্চ ১৯৬০) বাংলাদেশী চিত্রশিল্পী, শিক্ষাবিদ ও কার্টুনিস্ট। ১৯৮০ সাল থেকেই তার শিল্পকর্মে রাজনৈতিক প্রতিষ্ঠানগুলোর সমালোচনা বিদ্রুপাত্মক শৈলীতে প্রকাশ পেয়ে আসছে। বাংলাদেশের দৈনিক পত্রিকাগুলোতে তার রাজনৈতিক কার্টুনগুলো নিয়মিত প্রকাশিত হয়। তিনি দেশের রাজনৈতিক বিষয়কে কার্টুনের বলিষ্ঠ অথচ সহজ রেখা আর বিদ্রুপের ভঙ্গিতে সাবলীলভাবে জনগণের কাছে উপস্থাপন করার প্রয়াশ চালিয়েছেন।
ড্রিমওয়ার্কস পিকচার্স
ড্রিমওয়ার্কসের কার্যক্রম শুরু হয় ১৯৯৪ সালে মিডিয়া মুঘল স্টিভেন স্পিলবার্গ, গ্যারি ক্যাটজেনবার্গ, এবং ডেভিড গিফেনের হাত ধরে। ড্রিমওয়ার্কস লোগোর পেছনে এসকেজি (SKG) কথাটা লাগানোর স্বার্থকতা এখানেই, যা যথাক্রমে এর তিন প্রতিষ্ঠাতার নামের শেষাংশের আদ্যাক্ষর। কিন্তু ২০০৫ সালের ডিসেম্বরে এটির প্রতিষ্ঠাতারা স্টুডিওটি ভায়াকমের কাছে বিক্রি করতে সম্মত হয়। এই বিক্রয় প্রক্রিয়া শেষ হয় ফেব্রুয়ারি ২০০৬-এ। ২০০৮ সালে ড্রিমওয়ার্কস, প্যারামাউন্ট পিকচার্সের সাথে তাদের পার্টনারশিপ ছিন্ন করার ইচ্ছা প্রকাশ করে, এবং ভারতীয় চলচ্চিত্রে বিনিয়োগের জন্য ভারতের রিলায়ান্স এডিএ গ্রুপের সাথে ১৫০ কোটি মার্কিন ডলারের চুক্তি স্বাক্ষর করে।
শিশির ভট্টাচার্য্য
শিক্ষাজীবন
শিশির ১৯৮৩ সালে ঢাকা চারুকলা ইনস্টিটিউট থেকে চারুকলার ওপর স্নাতক ডিগ্রী অর্জন করেন। ১৯৮৭ সালে ভারতের এম এস ইউনিভার্সিটি অব বরোদা থেকে চারুকলায় স্নাতকোত্তর ডিগ্রী অর্জন করেন।
ড্রিমওয়ার্কস পিকচার্স
ড্রিমওয়ার্কসের অ্যানিমেশন বিভাগ চালু হয় ২০০৪ সালে ড্রিমওয়ার্কস অ্যানিমেশন এসকেজি নামে। এটির মাধ্যমে তৈরিকৃত চলচ্চিত্রগুলো বিশ্বব্যাপী পরিবেশন করে প্যারামাউন্ট পিকচার্স, কিন্ত বিভাগটি প্যরামাউন্ট/ভায়াকম থেকে সম্পূর্ণ স্বাধীন।
শিশির ভট্টাচার্য্য
কর্মজীবন
শিশির মূলত একজন কার্টুনিস্ট হিসেবেই বেশি পরিচিত। আশির দশকে ছাত্রাবস্থায় তিনি কার্টুন করতে শুরু করেন। পরবর্তী সময়ে সামরিক সরকারের সময়কালে প্রতিবাদী কার্টুন করেন। নব্বইয়ের দশকে সংবাদপত্রে কার্টুনিস্ট হিসেবে তার প্রকাশ হয়। তার অঙ্কিত রাজনৈতিক কার্টুনগুলো প্রথম আলো সহ বাংলাদেশের জনপ্রিয় সব সংবাদ মাধ্যমে প্রকাশিত হয়। তিনি ঢাকা বিশ্ববিদ্যালয়ের চারুকলা অনুষদে সহযোগী অধ্যাপক হিসেবে কর্মরত আছেন।
দিল সে..
দিল সে (दिल से, দিল সে - মন থেকে), এইটি ১৯৯৮ সালের একটি বলিউড চলচ্চিত্র। এটি পরিচালনা করেছিলেন তামিল চলচ্চিত্র শিল্পের পরিচালক মণি রত্নম। ছবিটির মূল ভূমিকায় অভিনয় করেছেন শাহরুখ খান, মনীষা কৈরালা ও প্রীতি জিন্তা। এটিই প্রীতি জিন্তা অভিনীত প্রথম বলিউড চলচ্চিত্র। ছবিটিতে সঙ্গীত পরিচালনা করেছেন এ আর রহমান।
দিল সে ছবির শুটিং হয় হিমাচল, কাশ্মীর, আসাম, নয়া দিল্লি, কেরালা ও ভারতের অন্যান্য স্থানে এবং ভুটান-এর কিছু অংশে টানা ৫৫ দিন এবং এটি একই সঙ্গে তামিল ভাষায় অনুবাদ করে 'উয়িরে' নামে মুক্তি দেওয়া হয়েছিলো।
কাহিনীইঙ্গিত
অমরকান্ত বর্মা (শাহ রুখ খান) ভারতের সরকারি রেডিও 'অল ইন্ডিয়া রেডিও'তে চাকরি করেন, তিনি আসাম প্রদেশে মেঘনা (মনীষা কৈরালা) নামের এক মেয়েকে দেখে পছন্দ করে ফেলেন, এবং ঐ মেয়েটি তার জীবনে অনেক সমস্যা নিয়ে আসে।
আফগানিস্তানের প্রদেশ
আফগানিস্তানের দ্বি-কাক্ষিক জাতীয় আইনসভার ঊর্ধ্ব কক্ষে প্রতিটি প্রদেশ থেকে দুইজন প্রতিনিধি থাকেন। এদের মধ্যে একজন প্রাদেশিক কাউন্সিল কর্তৃক চার বছর মেয়াদের জন্য এবং অপর জন জেলা পরিষদ কর্তৃক তিন বছর মেয়াদের জন্য নির্বাচিত হন। জাতীয় আইনসভার নিম্ন কক্ষের সদস্যরা সরাসরি জেলা পর্যায়ে নির্বাচিত হন। তবে প্রতি প্রদেশ থেকে নিম্ন কক্ষে কম্পক্ষে দুইজন মহিলা প্রতিনিধি থাকা বাধ্যতামূলক, যাদেরকে আফগানিস্তানের রাষ্ট্রপতি নির্বাচন করেন।
পাউল ইয়েকেল
পাউল ইয়েকেল (Paul Jaeckel; জন্ম: ২২ জুলাই ১৯৯৮) হলেন একজন জার্মান পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লিগের শীর্ষ স্তর বুন্দেসলিগার ক্লাব ইউনিয়ন বার্লিনের হয়ে রক্ষণভাগের খেলোয়াড় হিসেবে খেলেন।  তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় অথবা রক্ষণাত্মক মধ্যমাঠের খেলোয়াড় হিসেবে খেলেন।
২০১৫ সালে, ইয়েকেল জার্মানি অনূর্ধ্ব-১৮ দলের হয়ে জার্মানির বয়সভিত্তিক পর্যায়ে অভিষেক করেছিলেন।
আন্তর্জাতিক ফুটবল
ইয়েকেল জার্মানি অনূর্ধ্ব-১৮, জার্মানি অনূর্ধ্ব-১৯ এবং জার্মানি অনূর্ধ্ব-২১ দলের হয়ে খেলার মাধ্যমে জার্মানির প্রতিনিধিত্ব করেছেন। জার্মানির বয়সভিত্তিক দলের হয়ে তিনি প্রায় ৪ বছরে ৭ ম্যাচে অংশগ্রহণ করেছেন।
ব্লো-ব্জাং-দ্বাং-ফ্যুগ
ব্লো-ব্জাং-দ্বাং-ফ্যুগ (১৬৮৯-১৭৫৮) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্বিতীয় দ্কোন-র্দোর-স্প্রুল-স্কু  উপাধিধারী বৌদ্ধ লামা ছিলেন।
সংক্ষিপ্ত জীবনী
ব্লো-ব্জাং-দ্বাং-ফ্যুগ ১৬৮৯ খ্রিষ্টাব্দে তিব্বতের নাংচেন নামক স্থানে জন্মগ্রহণ করেন। তিনি র্গ্যাল-বা-র্গ্যা-ম্ত্শো নামক পঞ্চম 'ফাগ্স-পা-ল্হা  উপাধিধারী বৌদ্ধ লামার ভ্রাতুষ্পুত্র ছিলেন। তিনি লাসা শহরে অবস্থিত সে-রা বৌদ্ধবহার বিশ্ববিদ্যালয়ে শিক্ষালাভ করেন। এই সময় পঞ্চম পাঞ্চেন লামা, ঙ্গাগ-দ্বাং-ম্ছোগ-ল্দান  নামক চুয়ান্নতম দ্গা'-ল্দান-খ্রি-পা, ঙ্গাগ-দ্বাং-ব্যাম্স-পা  নামক প্রথম ফুর-ল্চোগ, গ্রুব-খাং-দ্গে-লেগ্স-র্গ্যা-ম্ত্শো  প্রভৃতি বিখ্যাত পণ্ডিত তার উল্লেখযোগ্য শিক্ষক ছিলেন। এছাড়া সপ্তম দলাই লামা, ষষ্ঠ পাঞ্চেন লামা, ব্লো-ব্জাং-ব্স্তান-'দ্জিন-'ফ্রিন-লাস  নামক চতুর্থ র্গ্যা-রা-স্প্রুল-স্কু , রোল-পা'ই-র্দো-র্জে নামক তৃতীয় ল্চাং-স্ক্যা হো-থোগ-থু  প্রভৃতি বিখ্যাত লামারাও তাকে বিভিন্ন বিষয়ে শিক্ষাদান করেন। শিক্ষালাভের শেষে তিনি ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারে  বসবাস শুরু করেন। তিনি 'ত্শো-গ্ঝেস-বার-গ্যি-ম্দ্জাদ-পা-রাগ-রিম  নামক গ্রন্থ রচনা করেন। এই গ্রন্থে প্রথম ছয়জন 'ফাগ্স-পা-ল্হা  উপাধিধারী বৌদ্ধ লামার জীবনী বর্ণিত রয়েছে।
বুকছাং বন্দী শিবির
বুকছাং বন্দী শিবির (Hangeul: 북창 제18호 관리소북창 제18호 관리소, কখনো ক্ষনো পুকছাং ও বলা হয়) উত্তর কোরিয়ার রাজনৈতিক বন্দীদের জন্য নির্মিত একটি বন্দী শিবির। কোথাও কোথাও এই শিবিরকে তুকছাং বন্দী শিবির (Hangeul: 득장 제18호 관리소득장 제18호 관리소, উচ্চারণ দুকছাং বা দুকজাং ও করা হয়) বলেও উল্লেখ করা হয়। প্রাতিষ্ঠানিকভাবে অবশ্য এর নামকরণ গোয়ান-লি-সো (পেনাল- লেবর কলোনী) নাম্বার ১৮।
অবস্থান
উত্তর কোরিয়ার পিয়ঙ্গান-নামদো অঞ্চলের তুকছাং জেলার পুকছাং কাউন্টিতে এই বন্দী শিবির স্থাপিত। ত্যাডং নদীর অববাহিকায় এই বন্দী শিবির উত্তর দিকে আর দক্ষিণে সুউচ্চ পর্বতমালা দাঁড়িয়ে। ত্যাডং নদীর অপর পারে কেছন অন্তরন শিবির (গোয়ান-লি-সো নাম্বার ১৪) অবস্থিত।
বর্ণনা
কোরিয়ার ওয়ার্কার্স পার্টির প্রাক্তন নেতা হোয়াং জাং-ইয়োপের মতে পুকছাং বন্দীশিবির উত্তর কোরিয়ার সবচেয়ে প্রাচীন বন্দীশিবির। ১৯৫৮ সালে বন্দীশিবির প্রতিষ্ঠিত হয়। ইয়োদোক বন্দীশিবিরের মতো পুকছাং বন্দীশিবিরে একটি অংশ রাজনৈতিক বন্দীরা সারাজীবনের জন্য কারাভোগ করছে। অপর একটি অংশ পুণঃশিক্ষা কার্যক্রমের জন্য ব্যবহার করা হয়। ধারণা করা হয়, পূর্বে এই দুই অংশ সম্পূর্ণ ভিন্নভাবে পরিচালিত হত বিধায় এই বন্দীশিবিরটি পুকছাং ও তুকছাং এই দুই নামে পরিচিত। অন্যান্য রাজনৈতিক বন্দী শিবিরগুলো উত্তর কোরিয়ার রাষ্ট্র নিরাপত্তা পরিষদ কর্তৃক পরিচালিত হলেও, পুকছাং বন্দীশিবির অভ্যন্তরীণ মন্ত্রণালয় পরিচালনা করে। বন্দীশিবিরটির আয়তন এবং সম্পূর্ণ শিবির  উঁচু নিরাপত্তাবেষ্টনী দ্বারা পরিবেষ্টিত। শাস্তিপ্রাপ্ত আসামীদের জন্য নির্মিত কলোনী ছাড়াও, নিরাপত্তা রক্ষীদের জন্য রয়েছে ব্যারাক। কখনো কখনো নিরাপত্তা রক্ষীদের পরিবারের সদস্যরাও এই ব্যারাকে দিনযাপন করে। পুকছাং রাজনৈতিক বন্দীশিবিরে প্রায় পঞ্চাশ হাজার জেলবন্দী রয়েছে। কিম ইয়ং এই বন্দী শিবিরে বিদেশী বন্দী রয়েছে বলে রিপোর্ট করলেও অন্য কোনোসূত্র থেকে এই তথ্যের সত্যতা যাচাই করা সম্ভব হয়নি।
উদ্দেশ্য
যেসকল রাজনৈতিক ব্যক্তিবর্গকে ঠিক বিশ্বাস করা যায় না (যেকোনো সময় বিদ্রোহ ঘটাতে পারে বা যাদের রাষ্ট্রের প্রতি আনুগত্য নিয়ে প্রশ্ন আছে), তাদেরকে সমাজ থেকে আলাদা করার জন্যই এই বন্দী শিবির নির্মাণ করা হয়। জেলবন্দীদের দ্বারা অমানবিক পরিশ্রম করানোর জন্য এই শিবির নির্মিত। বন্দীশিবির সংলগ্ন এলাকায় অন্তত পাঁচটি কয়লা খনি রয়েছে। পুকছাং বন্দী শিবিরের জেলবন্দীরা এই খনিগুলোতে ভোর থেকে সন্ধ্যা পর্যন্ত টানা কাজ করে। এছাড়াও বন্দী শিবিরেই রয়েছে সিমেন্ট কারখানা সহ আরো কিছু কারখানা যেখানে এই জেলবন্দীরা শ্রম দিতে বাধ্য।
পাচগাঁও
পাচগাঁও (Pachgaon) ভারতের মহারাষ্ট্র রাজ্যের কোলহাপুর জেলার একটি শহর।
জনসংখ্যার উপাত্ত
ভারতের ২০০১ সালের আদম শুমারি অনুসারে পাচগাঁও শহরের জনসংখ্যা হল ১১,৯১৩ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৭৮%। পুরুষদের মধ্যে সাক্ষরতার হার ৮২% এবং নারীদের মধ্যে এই হার ৭৪%। সারা ভারতের সাক্ষরতার হার ৫৯.৫%, তার চাইতে পাচগাঁও এর সাক্ষরতার হার বেশি।
আতিকাহ হাসিহোলান
আতিকাহ হাসিহোলান (জন্ম: ৩ জানুয়ারী ১৯৮২) হচ্ছেন ইন্দোনেশিয়া এর একজন অভিনেত্রী। একাডেমী পুরস্কার বিজয়ী চলচ্চিত্র "জামিলা ড্যান সাগ প্রেসিডেন" এ অভিনয় করার জন্য তিনি অধিক পরিচিতি লাভ করেন।
জীবনী
আতিকাহ হাসিহোলান ১৯৮২ সালের ৩ জানুয়ারি তারিখে জন্মগ্রহণ করেন। তার বাবা আশমাদ ফাহমি আলহাদি, হচ্ছেন একজন আরব ইন্দোনেশিয়ান ব্যবসায়ী এবং তার মা হচ্ছেন রত্না সারুমপায়েত, যিনি একজন বাটক নাট্যকার। তার তিনজন বড় ভাইবোন আছে: মোহাম্মদ ইকবাল আলহাদি, ফাথম শিলিয়ানা ও ইব্রাহিম আলহাদী। একটি শিশু হিসাবে তিনি একজন আইনজীবী হতে চেয়েছিলেন।
আতিকাহ হাসিহোলান অস্ট্রেলিয়া এর মেলবোর্ন এর মোনশ বিশ্ববিদ্যালয় এ পড়াশোনা করেন, যেখানে তিনি গণমাধ্যম ও মনোবিজ্ঞান বিষয়ে অধ্যয়ন করেন। তার গ্রীষ্মের ছুটিতে, তিনি তার মায়ের থিয়েটার ট্রুপে অভিনয় করেন, যার নাম হলো "সাতু মরহ্ পুঠি পংগুন"; তার কার্যকলাপের আনন্দ তাকে একটি অভিনেত্রী হতে বিশ্বাস জুগিয়েছে। তিনি নিয়া ডিনাটা এর ২০০৬ এর ফিল্ম "বারবেগি সুয়ামি" (ভাগ ভালোবাসার জন্য), তিনি এই ফিচার ফিল্ম এর মাধ্যমে আত্মপ্রকাশ করেছেন। এরপর তিনি "সেস্টার এন" (নার্স এ; ২০০৭), "সিন্টা সেটমান" (প্রেমের পোতপুরি, ২০০৮) সহ আরও অনেক চলচ্চিত্রে অভিনয় করেন- যার মধ্যে তিনি একজন পতিতা হিসেবে অভিনয় করেছেন। একই সাথে তিনি "পিন্টু তেরলারং" (নিষিদ্ধ দরজা; ২০০৯) অভিনয় করেছিলেন।
২০০৯ সালে, আতিকাহ হাসিহোলান তার মা এর চলচ্চিত্র জামিলা ড্যান সাগ প্রেসিডেন এ অভিনয় করেছিলেন, যেখানে তিনি জামিলিয়া নামক একটি পতিতা হিসেবে অভিনয় করেছিলেন এবং তাকে একজন সরকারি মন্ত্রীকে হত্যার জন্য মৃত্যুদণ্ড দেওয়া হয়। প্রাথমিকভাবে আতিকাহ হাসিহোলান তার চরিত্রটি "নিয়মিত নোংরা স্ত্রীলোক পতিতাবৃত্তি" হিসাবে দেখেন, কিন্তু চরিত্রটি আরও পুঙ্খানুপুঙ্খভাবে তুলে ধরার জন্য বাস্তব জীবনের যৌন কর্মীদের সাক্ষাত্কারের পর, তিনি "জীবনের শিকার" হিসেবে বিবেচিত হন। চলচ্চিত্রটি সেরা বিদেশী ভাষা চলচ্চিত্রের জন্য ৮২ তম একাডেমি পুরস্কার এ জমা দেওয়া হয়, কিন্তু মনোনীত হয় না।
জামিলা ড্যান সাগ প্রেসিডেন এর পরে, টেডি সোয়েরিয়ামাদজা দ্বারা পরিচালিত রুমা মাইদা (মাইদা'স হাউস) চলচ্চিত্রে আতিকাহ হাসিহোলান অভিনয় করেছেন হাসিহোলান। চলচ্চিত্রে তিনি একটি যুব বিশ্ববিদ্যালয়ের ছাত্রী হিসাবে অভিনয় করেন, যিনি জাকার্তায় একটি বাড়ির মধ্য দিয়ে ইতিহাস বিষয়ে অধ্যয়ন করেন; আতিকাহ হাসিহোলান বলেন যে "এই চলচ্চিত্রটি [তার] জাতীয়তাবাদের অনুভূতি বাড়িয়েছে।" তিনি তৃতীয়বার ২০১০ এর "দারহ গারুদা" (গারুদাদের রক্ত) চলচ্চিত্রে একটি ছোট্ট ভূমিকা এর জন্য একজন পতিতা হিসেবে অভিনয় করেন। ভূমিকার জন্য তিনি একটি বন্দুকও পরিচালনা করেছিলেন, যা তিনি "অনেক ভারী" হিসাবে বর্ণনা করেছিলেন। একই বছর তিনি সেক্স কমেডি "মাফিয়া ইনসাফ" (পিতা মাতৃমুখী) মধ্যে অভিনয় করেন।
আতিকাহ হাসিহোলান ২০১১ সালে কামিলা আন্দিনি দ্বারা পরিচালিত দ্য মিরর নেভার লাইস এ অভিনয় করেছেন, যেখানে তিনি প্রধান চরিত্রের মা হিসাবে হাজির হন। ওয়াকাতোবিতে বাজু পরিবার সম্পর্কে এই ছবিটি ছিল সামুদ্রিক সংরক্ষণ সম্পর্কে সচেতনতা সৃষ্টির উদ্দেশ্যে। ২০১১ সালের জুন মাসে, ছোট্ট ফিল্ম "পেং মারাহ" ("লাল ছাতা"), যার মধ্যে আতিকাহ হাসিহোলান একটি লাল ছাতা এবং প্রেমের সমস্যা নিয়ে একটি মহিলা এর চরিত্রে অভিনয় করেছেন, যেটি স্ক্রিন সিঙ্গাপুরের উৎসবে শ্রেষ্ঠ এশিয়ান শর্ট ফিল্ম জিতেছে। পরে ২০১১ সালে তিনি "আরিসান!" এর দ্বিতীয় সংস্করণ "আরিসান ২!" এ উপস্থিত হন।
নাদিয়া খান
নাদিয়া খান (জন্ম: ২২ মে ১৯৬১) হলেন একজন পাকিস্তানি টেলিভিশন অভিনেত্রী, উপস্থাপিকা এবং প্রযোজক। তিনি সকালবেলার টিভি অনুষ্ঠান নাদিয়া খান শো উপস্থাপনা এবং তার ইউটিউব চ্যানেল আউটস্টাইলের জন্য সর্বাধিক পরিচিত।  তিনি পিটিভি ধারাবাহিক বন্ধনে তার ভূমিকার জন্যও সুপরিচিত। তিনি‘‘ আইসি হ্যায় তানহাইতে ’ কিনজা চরিত্রের জন্য সমালোচকদের প্রশংসা পেয়েছিলেন। ২০১৯ সালে তিনি ‘ কাম জারফ ’ছবিতে আইমা এবং ‘ডলি ডার্লিং’-এ ডলি চরিত্রে অভিনয় করেছিলেন।
প্রাথমিক জীবন
নাদিয়া খান বেলুচিস্তানের কোয়েটায় একটি জাতিগত পাঠান পরিবারে জন্মগ্রহণ করেছিলেন। তিনি ছোট থাকাকালে পাঞ্জাবের রাওয়ালপিন্ডিতে চলে গিয়েছিলেন এবং রাওয়ালপিন্ডিতেই তার কর্মজীবন শুরু করেছিলেন।
কেন্ড্রিক লামার
কেন্ড্রিক লামার ডাকওর্থ (জন্ম জুন ১৭, ১৯৮৭) একজন মার্কিন র‍্যাপার এবং গীতিকার। তার জন্মের পর তিনি প্রতিপালন হন কম্পটন, ক্যালিফোর্নিয়াতে, তিনি শৈশবকালেই সঙ্গীত জীবন শুরু করেছিলেন কে-ডট মঞ্চ নামে, একটি মিক্সটেপ প্রকাশ করার মাধ্যমে তিনি তখনকার স্থানীয় সবার নজরে আসেন এবং যা তার জন্য সূবর্ণ সুযোগ হয়ে দাড়ায় যখন তিনি রেকর্ড লেবেল টপ ডগ এন্টারটেইনমেন্ট (টিডিই) এর সাথে চুক্তিবদ্ধ হন। ২০১০ সাল থেকে তিনি সবার কাছে পরিচিতি পেতে শুরু করেন, তার প্রথম সাধারণ প্রকাশ, ওভারলি ডেডিকেটেড এর পর, সে বছরেই লামার স্বাধীন ভাবে তার প্রথম স্টুডিও অ্যালবাম, সেকশন.৮০ প্রকাশ করেন, যেখানে তার প্রথম আত্বপ্রকাশকারী গান, "হাইইই পাওয়ার" এককটিও ছিল। সময়ের পরিক্রমে, তিনি ইন্টারনেটে অনেক বড় সংঙ্খক অনুসারী পেয়ে যান এবং হিপ হপ জগতের কিছু উচু মানের গায়কদের সাথে গান গাওয়ার সুযোগ পেতে যান যাদের মধ্যে  দ্য গেইম, বাস্টা রাইম্স্, এবং স্নুপ ডগ অন্যতম। তার তখনকার রেকর্ড লেবেলে প্রথম আত্বপ্রকাশকারী অ্যালবাম, গুড কিড, এম.এ.এ.ডি সিটি, টিডিই দ্বারা ২০১২ সালে প্রকাশ করা হয়, আফটার ম্যাথ, এবং ইন্টারস্কোপ রেকর্ডসের বিশাল সাফল্যের কারণে। এটি মার্কিন যুক্তরাষ্ট্রের বিলবোর্ড ২০০ তালিকার সেরা ২ নম্বর স্থানে উঠে আসে এবং পরে এটি রের্কডিং ইন্ড্রাষ্টি এসোসিয়েসন অব আমেরিকা (আর,আই,এ,এ) দ্বারা প্লাটিনাম একক এর খেতাব অর্জন করে। এই অ্যালবামটিতে ছিল টপ ৪০ হিট গান এর "সুইমিং পুলস (ড্রাঙ্ক)"; "বিচ্, ডোন্ট কিল মাই ভাইব"; এবং "পয়টি জাসটিস" এর মত একক গান গুলো। লামার প্রথম গ্র্যামি অ্যাওয়ার্ড পান তার অন্যতম একক "আই"এর জন্য, যেখানে তার তৃতীয় অ্যালবাম ট্যু পিম্প অ্যা বাটারফ্লাই (২০১৫) এর প্রথম এককটি যা সমালোচকদের দ্বারা বহুল প্রশংসা পেয়েছিল। অ্যালবামটিকে ফ্রী জাজ, ফাঙ্ক, সৌওল, এবং স্পোকেন ওয়ার্ডে দেখা গিয়েছিল,ও আমেরিকা এবং যুক্তরাজ্যের সেরা এককের তালিকায় স্থান পায়, এবং ৫৮তম গ্র্যামি অ্যাওয়ার্ড অনুষ্ঠানে সেরা র‍্যাপ অ্যালবামের জন্য গ্র্যামি অ্যাওয়ার্ড পান। ২০১৬ সালে লামার, আনটাইটেল্ড আনমাষ্টার্ডপ্রকাশ করে, যা তার বাটারফ্লাই অ্যালবাম রেকর্ড করার কিছু আলাদা একক যা প্রকাশ করা হয়নি, তা নিয়ে ডেমো প্রকাশ করেন। তিনি তার চতুর্থ অ্যালবাম ড্যাম প্রকাশ করেন ২০১৭ সালে। এর প্রধান একক "হ্যাম্বল" মার্কিন যুক্তরাষ্ট্রের বিলবোর্ড হট ১০০ তালিকার প্রথম স্থানে উঠে আসে। লামার তার সঙ্গীত জীবনে অনেকগুলো পুরস্কার ও সম্মাননা অর্জন করেছেন ,এর মধ্যে ৭টি গ্র্যামি অ্যাওয়ার্ড অন্যতম। ২০১৩ সালে, এমটিভি লামারকে "হটেষ্ট এমসি ইন দ্য গেমে" তাদের বার্ষিক তালিকায় প্রথম অবস্থানে স্থান দেয়। ২০১৬ সালে টাইম তাদের বিশ্বের ১০০ জন প্রভাবশালী ব্যক্তির তালিকায় তাকে স্থান দেয়। স্যোলো ক্যারিয়ারের পাশাপাশি, ওয়েষ্টকোষ্ট হিপ হপ সুপার গ্রুপ ব্লাক হ্যািপি এর সদস্য হিসেবেও তিনি পরিলক্ষিত, তার সাথে তার টিডিই লেভেলের বন্ধুরা সাউথ লস এন্জেলেস এর র‍্যাপাররা এবি-সোউল, জে রক, এবং স্কুলবয় কিউ অন্যতম।
ডিস্কোগ্রাফি
ষ্টুডিও অ্যালবাম
কেন্টের অ্যাথেলবার্ট
অ্যাথেলবার্ট (ইংরেজি: Æthelberht; ; বানানান্তরে Æthelbert, Aethelberht, Aethelbert বা Ethelbert; Æðelberht ; আনুমানিক ৫৫০ – ২৪ ফেব্রুয়ারি ৬১৬ খ্রিস্টাব্দ) ছিলেন কেন্ট রাজ্যের এক রাজা। তিনি আনুমানিক ৫৮৯ খ্রিস্টাব্দ থেকে আমৃত্যু কেন্ট শাসন করেছিলেন। অষ্টম শতাব্দীর সন্ন্যাসী বিডের লেখা ইক্লিজিয়াস্টিক্যাল হিস্ট্রি অফ দি ইংলিশ পিপল গ্রন্থে প্রদত্ত তালিকা অনুযায়ী, অ্যাথেলবার্ট ছিলেন তৃতীয় রাজা যিনি অন্যান্য অ্যাংলো-স্যাক্সন রাজ্যগুলির উপর ইমপেরিয়াম বা অধিরাজত্ব অর্জন করেছিলেন। নবম শতাব্দীর শেষভাগে রচিত অ্যাংলো-স্যাক্সন ক্রনিকল-এ অ্যাথেলবাল্ডকে একজন ব্রেটওয়াল্ডা বা "ব্রিটেন-শাসক" হিসেবে উল্লেখ করা হয়েছে। তিনি ছিলেন প্রথম ইংরেজ রাজা যিনি খ্রিস্টধর্মে ধর্মান্তরিত হয়েছিলেন।
অ্যাংলো-স্যাক্সন ক্রনিকল-এ প্রদত্ত তথ্য অনুযায়ী, অ্যাথেলবাল্ড ছিলেন এওরমেনরিকের পুত্র এবং পিতার মৃত্যুর পরই তিনি সিংহাসনে আরোহণ করেছিলেন। তিনি ফ্র্যাংকদের রাজা প্রথম শারিবার্টের খ্রিস্টান কন্যা বার্থাকে বিবাহ করেন। এই বিবাহের সূত্রে অ্যাথেলবাল্ড সমসাময়িককালের পশ্চিম ইউরোপের সর্বাপেক্ষা শক্তিশালী রাজ্যটির সঙ্গে মৈত্রীবন্ধনে আবদ্ধ হয়েছিলেন। সম্ভবত সিংহাসনে আরোহণের পূর্বেই তাঁদের বিবাহ সম্পন্ন হয়েছিল। সম্ভবত বার্থার প্রভাবেই পোপ প্রথম গ্রেগরি রোম থেকে অগাস্টাইনকে প্রচারক হিসেবে প্রেরণ করার সিদ্ধান্ত নিয়েছিলেন। ৫৯৭ খ্রিস্টাব্দে পূর্ব কেন্টের থ্যানেট দ্বীপে অবতরণ করেন অগাস্টাইন। এর অল্পকাল পরেই অ্যাথেলবার্ট খ্রিস্টধর্মে ধর্মান্তরিত হন, একাধিক গির্জা প্রতিষ্ঠিত হয় এবং রাজ্য জুড়ে ব্যাপক হারে ধর্মান্তরণের ঘটনা শুরু হয়। তিনি নতুন গির্জাকে ক্যান্টারবেরিতে জমি প্রদান করেন এবং তার দ্বারা ইংরেজি খ্রিস্টধর্মের ভিত্তিপ্রস্তর স্থাপনের পথ সুগম করে দেন।
কেন্টে প্রবর্তিত অ্যাথেলবার্টের আইন ছিল কোনও জার্মানিক ভাষায় লেখা প্রাচীনতম লিখিত আইন সংহিতা। এই সংহিতায় জরিমানার এক জটিল ব্যবস্থার উল্লেখ পাওয়া যায়। টেক্সটাস রোফেনসিস-এ এই আইন সংহিতাটি সংরক্ষিত হয়েছে। কেন্ট ছিল সমৃদ্ধ রাজ্য। মহাদেশীয় ইউরোপের সঙ্গে এই রাজ্যের ঘনিষ্ঠ বাণিজ্যিক সম্পর্ক বজায় ছিল। অ্যাথেলবার্ট সম্ভবত বাণিজ্যের উপর রাজ-নিয়ন্ত্রণ আরোপ করেছিলেন। অ্যাংলো-স্যাক্সনদের বসতি স্থাপনের পর সম্ভবত তাঁর শাসনেই প্রথম কেন্টে মুদ্রাব্যবস্থা চালু হয়। পরবর্তীকালে অ্যাংলো-স্যাক্সনদের মধ্যে খ্রিস্টধর্ম প্রতিষ্ঠায় তাঁর ভূমিকার কথা স্মরণে করে তাঁকে সন্ত মর্যাদা প্রদান করা হয়। তাঁর পর্ব দিবস প্রথম দিকে ২৪ ফেব্রুয়ারি পালন করা হত, পরে তা পরিবর্তন করে ২৫ ফেব্রুয়ারি করা হয়।
গ্রন্থপঞ্জি
প্রাথমিক সূত্র
অন্যান্য সূত্র
সাবের খলিফা
সাবের খলিফা (জন্ম: ১৪ অক্টোবর ১৯৮৬) হলেন তিউনিসিয়ার একজন পেশাদার ফুটবলার, যিনি তিউনিসিয়ার ক্লাব ক্লাব আফ্রিকাইন এবং তিউনিসিয়া জাতীয় দলের হয়ে একজন মধ্যমাঠের খেলোয়াড় অথবা একজন আক্রমণভাগের খেলোয়াড় হিসেবে খেলেন।
আন্তর্জাতিক ক্যারিয়ার
২০১৮ সালের ২রা জুন, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত তিউনিসিয়ার ২৩ সদস্যের চূড়ান্ত দলে স্থান পান।
ধলাকোমর মুনিয়া
ধলাকোমর মুনিয়া (বৈজ্ঞানিক নাম: Lonchura striata) Estrildidae (ইস্ট্রিল্ডিডি) গোত্র বা পরিবারের অন্তর্গত Lonchura (লঙ্কুরা) গণের অন্তর্গত এক প্রজাতির ছোট তৃণচর পাখি। ধলাকোমর মুনিয়ার বৈজ্ঞানিক নামের অর্থ ডোরাদার সুঁইলেজ (গ্রিক; lonkhe = সূঁচালো, ura = লেজ; লাতিন: striatus = ডোরাযুক্ত)। পাখিটি বাংলাদেশ, ভারত ছাড়াও দক্ষিণ ও দক্ষিণ-পূর্ব এশিয়ার বিভিন্ন দেশে দেখা যায়। সারা পৃথিবীতে এক বিশাল এলাকা জুড়ে এদের আবাস, প্রায় ৫৪ লক্ষ ৩০ হাজার বর্গ কিলোমিটার। বিগত কয়েক দশক ধরে এদের সংখ্যা স্থির রয়েছে, তবে আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটি সংরক্ষিত।
উপপ্রজাতি ও বিস্তৃতি
এখন পর্যন্ত ধলাকোমর মুনিয়ার সাতটি উপপ্রজাতি শনাক্ত করা গেছে।    উপপ্রজাতিগুলো হল:
স্বভাব
ধলাকোমর মুনিয়া মাঝারি ঝোপ, বনের ভেতরের পরিষ্কার জায়গা, তৃণভূমি ও ক্ষুদ্র ঝোপে বিচরণ করে। সচরাচর ১০-১৫টি পাখির ঝাঁকে থাকে। মাটিতে লাফিয়ে লাফিয়ে বা ঘাসের মধ্যে এরা খাবার খুঁজে বেড়ায়। খাদ্যতালিকায় রয়েছে ঘাসবীজ ও বাঁশবীজ, তবে ছানারা পোকা খায়। এরা সচরাচর করুণ কণ্ঠে ডাকে ট্রি-ট্রি-ট্রি...প্রিট... অথবা ব্রিট...। মে-আগস্ট প্রজননকাল। ছোট ছোট গাছের উঁচু শাখায় বড় আকারের ঘাস বা বাঁশপাতা দিয়ে ছোট্ট গোল বাসা বানায়। বাসায় ঢোকার পথ সরু নলের মতো। ঘাসফুল দিয়ে পথের ভেতরটা মুড়ে নেয়। বাসার ভেতরেও থাকে ঘাসফুলের গদি। স্ত্রী মুনিয়া তিন থেকে আটটি ধবধবে সাদা ডিম পাড়ে। ডিমের মাপ ১.৫ × ১.০ সেমি। ডিম ফোটে ১৩-১৪ দিনে। বাবা-মা বাচ্চাদের পোকামাকড় খাইয়ে বড় করে তোলে।
থু ইঔ-ইঔ
থু ইঔ-ইঔ (জন্ম: ৩০ ডিসেম্বর ১৯৩০) একজন চীনা চিকিৎসা বিজ্ঞানী, চিকিৎসা রসায়নবিদ এবং প্রশিক্ষক যিনি সর্বাধিক পরিচিত আরটেমিসিনিন ( একে Qinghaosu-ও বলা হয়) এবং ডিহাইড্রোয়ারটেমিসিনিন আবিষ্কারের জন্য যেগুলো ম্যালেরিয়া চিকিৎসায় ব্যবহার হয়ে লক্ষ লক্ষ জীবন বাঁচিয়েছে। ক্রান্তীয় অঞ্চলে দক্ষিণ এশিয়া, আফ্রিকা এবং দক্ষিণ আমেরিকার উন্নয়নশীল দেশসমূহের মানুষের সাস্থ্য উন্নয়নে আরটেমিসিনিন আবিষ্কার ও ম্যালেরিয়া প্রতিরোধে এর ব্যবহার বিংশ শতাব্দীর ট্রপিক্যাল মেডিসিনে একটি যুগান্তকারী ঘটনা হিসেবে গণ্য করা হয়। তার কাজের জন্য  থু ২০১১ সালে ক্লিনিকাল মেডিসিনে ল্যাস্কার পুরস্কার এবং ২০১৫ সালে চিকিৎসাবিজ্ঞানে নোবেল পুরস্কার লাভ করেন।  থু ইঔ-ইঔ হচ্ছেন ইতিহাসের প্রথম ল্যাস্কার পুরস্কার বিজয়ী চীনা যিনি চীনে লেখাপড়া করেন এবং যার গবেষণা কর্ম চীনে হয়েছিল।
পটভূমি
১৯৬০ এবং ৭০ এর দিকে থু ইঔ-ইঔ যখন গবেষণা করছিলেন তখন চীনে সাংস্কৃতিক বিপ্লব চলছিল এবং মাও এর তত্ত্বানুযায়ী বিজ্ঞানীগণ নয় কালো তালিকায় ছিলেন। কিন্তু চীনের বন্ধু উত্তর ভিয়েতনাম, দক্ষিণ ভিয়েতনাম ও আমেরিকার বিপক্ষে যুদ্ধরত ছিল। ম্যালেরিয়া উপর তখন ক্লোরোকুইনের প্রভাব অকার্যকর হয়ে গেলে ম্যালেরিয়া মৃত্যুর প্রধান কারণ হয়ে দাড়ায়। এছাড়া চীনের দক্ষিণাঞ্চলের প্রদেশ হাইনান, ইউন্নান, কুয়াংশি এবং  কুয়াংতুং-এ এই রোগ ভয়ঙ্কর রূপ ধারণ করে। ২৩ মে, ১৯৬৭ সালে এর ওষুধ আবিষ্কারের জন্য Mao Zedong  প্রোজেক্ট ৫২৩ নামে একটি গোপন প্রোজেক্ট চালু করেন।
বিশ্বের নান প্রান্তের বিজ্ঞানীগণ ২৪০,০০০ যৌগ পরীক্ষা করে ওষুধ তৈরিতে ব্যর্থ হন। ১৯৬৯ সালে ৩৯ বছর বয়সী থু ইঔ-ইঔ চীনা ঔষধি গাছ পরীক্ষার সিদ্ধান্ত নেন। তিনি প্রথমে ইতিহাস থেকে চীনা ভেষজের মৌলিক দিকগুলো জানেন, দেশজুড়ে যারা আগে থেকেই এই ভেষজগুলো নিয়ে লেখাপড়া করতেন,  থু ইঔ-ইঔ নিজে তাদের সাথে দেখা করেন এবং একটি বই লিখেন যার নাম A Collection of Single Practical Prescriptions for Anti-Malaria। এই বইয়ে বিভিন্ন বিষয়ে মোট ৬৪০টি চিকিৎসা পদ্ধতির সারমর্ম ছিল। তার দল ২০০০ প্রথাগত চীনা উপাদান পর্যবেক্ষণ করে ৩৮০ টি ভেষজ দ্রব্য প্রস্তুত করে, ইদুরের উপর পরীক্ষা করা হয়।
একটি যৌগ সুইট ওয়ার্মউড(Artemisia annua) ম্যালেরিয়ার একটি হলমার্ক ‘’ইন্টারমিট্টেন্ট ফিভার’’ বিরুদ্ধে সফল হয়। প্রোজেক্ট সেমিনারে থু জানান যে, এই যৌগের প্রস্তুতি উল্লেখ আছে ১৬০০ বছর পুরনো একটি বইয়ে যার নাম   "Emergency Prescriptions Kept Up One's Sleeve"। প্রথম দিকে বইয়ের বর্ণনা অনুযায়ী ফুটন্ত পানির সাহায্যে প্রস্তুত করায় যৌগটি কাজ করেনি। থু সিদ্ধান্তে আসেন যে, গরম পানি গাছে ঐ পদার্থটি নষ্ট করে দেয়, তাই তিনি পদার্থটি সংগ্রহের জন্য নিম্ন তাপমাত্রার ইথার ব্যবহার করে সংগ্রহের একটি পদ্ধতি প্রস্তাব করেন। ইঁদুর এবং বানরে এটি সফলভাবে কাজ করে।
এরপর, মানুষের উপর প্রথম পরীক্ষার স্বার্থে থু সেচ্ছাসেবী হিসেবে এগিয়ে আসেন। তিনি বলেন, "এই গবেষণা দলের প্রধান হিসেবে আমার উপরেই দায়িত্ব ছিল।" । এটি নিরাপদ প্রমাণিত হয়। তাই তিনি মানুষ রোগীর ওপর সফল ক্লিনিকাল পরীক্ষা চালাতে থাকেন। তার গবেষণাকর্ম নাম, পরিচয় ছাড়া ১৯৭৭ সালে প্রকাশ করা হয়।
থু বলেন, "মানুষের স্বাস্থ্য রক্ষায় যুদ্ধ চালিয়ে যাওয়ার দায়িত্বটা বিজ্ঞানীদের।", "আমি যা করেছি তা দেশ কর্তৃক আমাকে প্রদান করা শিক্ষার বিপরীতে আমার করা উচিত ছিল।"।
তিনি ল্যাস্কার পুরস্কার পেয়ে কৃতজ্ঞ ছিলেন কিন্তু বলেন, "অসংখ্য রোগীকে সুস্থ হতে দেখে আমি বেশি পুরস্কৃত বোধ করি "
জীবনী
থু ইঔ-ইঔ ১৯৩০ সালের ৩০ ডিসেম্বর চীনের চচিয়াং প্রদেশের নিংবো অঞ্চলে জন্মগ্রহণ করেন। ১৯৫১ সালে তিনি পেকিং ইউনিভার্সিটি স্কুল অফ মেডিসিন থেকে মেট্রিকুলেশন পাশ করেন (১৯৫২ সালে মেডিকেল স্কুলটি বেইজিং মেডিকেল কলেজ নামে স্বায়ত্তশাসিত প্রতিষ্ঠান হয়। ১৯৮৫ সালে এর নাম পরিবর্তন করে রাখা হয় বেইজিং মেডিকেল বিশ্ববিদ্যালয়। ২০০০ সালের ৩ এপ্রিল পেকিং বিশ্ববিদ্যালয়ে অন্তর্ভুক্ত হয়ে এটি বর্তমানেপেকিং বিশ্ববিদ্যালয় স্বাস্থ্যবিজ্ঞান কেন্দ্র নামে পরিচিত। ফার্মাসিউটিক্যাল অনুষদে অধ্যয়ন করে থু ১৯৫৫ সালে স্নাতক উপাধি অর্জন করেন। পরবর্তীতে থু আড়াই বছর প্রথাগত চীনা মেডিসিনের উপর প্রশিক্ষিত হন।
স্নাতকের পর থু ইঔ-ইঔ বেইজিং-এর অ্যাকাডেমি অফ চাইনিজ মেদিসিন-এ কাজ করেন। বর্তমানে এর নাম চায়না অ্যাকাডেমি অফ চাইনিজ মেডিকেল রিসার্চ।  চীনা অর্থনীতির পুনর্গঠনের পর ১৯৮০ সালে থু এখানে একজন গবেষকের মর্যাদায় উন্নীত হন। ২০০১ সালে তিনি ডক্টরেট প্রত্যাশীদের একাডেমীক উপদেষ্টা হিসেবে নিয়োগ পান। বর্তমানে তিনি এই একাডেমীর প্রধান গবেষক।
২০০৭ সাল থেকে দংচেং ডিসট্রিক্ট, বেইজিং-এর একটি পুরাতন দালানে তিনি অফিসের কার্যক্রম পরিচালনা করেন।
২০১১ সালের পূর্ব পর্যন্ত থু লোকচক্ষুর আড়ালে ছিলেন এবং বলা হয়ে থাকে “মানুষ তাঁকে প্রায় ভুলেই গিয়েছে”।
তাকে গণ্য করা হয় ''তিন না বিশিষ্ট অধ্যাপক”- না কোন স্নাতকোত্তর ডিগ্রী (সেসময় চীনে স্নাতকোত্তর শিক্ষা একদম ছিল না), না বিদেশে কোন গবেষণার অভিজ্ঞতা, না চীনার কোন জাতীয় একাডেমীর সদস্য, উদাহরণস্বরূপ চাইনিজ একাডেমী অফ সাইন্সেস এবং চাইনিজ একাডেমী অফ ইঞ্জিনিয়ারিং। ১৯৭৯ সালের পূর্ব পর্যন্ত চীনে স্নাতকোত্তর লেখাপড়ার সুযোগ ছিল না এবং চীন বাকি পৃথিবী থেকে প্রায় বিচ্ছিন্ন ছিল। ১৯৪৯ সালে চীন প্রজাতন্ত্র প্রতিষ্ঠার পর থু ইঔ-ইঔকে চীনা চিকিৎসা পদ্ধতিতে কাজ করেছেন যারা তাদের প্রথম প্রজন্মের প্রতিনিধি হিসেবে গণ্য করা হয়।
১৯৮০ সালের বাংলাদেশী চলচ্চিত্রের তালিকা
১৯৮০ সালে বাংলাদেশে মুক্তিপ্রাপ্ত চলচ্চিত্রের তালিকা। এ বছর ৪৭টি চলচ্চিত্র মুক্তি পায়।
জিরাণীয়া রেলওয়ে স্টেশন
জিরানিয়া রেলওয়ে স্টেশনটি ২০০৮ সালে লুমডিং থেকে আগরতলা পর্যন্ত মিটারগেজ লাইন দিয়ে চালু হয় কিন্তু পরে ২০১৬ সালে পুরো বিভাগটি ব্রড-গেজ লাইনে রূপান্তরিত হয়। সারাদিনে ৮টি ট্রেন এখানে থামে।
ইতিহাস
জিরানিয়া রেলওয়ে স্টেশনটি ২০০৮ সালে লুমডিং থেকে আগরতলা পর্যন্ত মিটারগেজ লাইন দিয়ে চালু হয়েছিল কিন্তু পরে ২০১৬ সালে পুরো বিভাগটি ব্রডগেজ লাইনে রূপান্তরিত হয়।
বিস্তারিত
স্টেশনটি ৩১২ কিমি-দীর্ঘ ১,৬৭৬ মিমি (৫ ফুট ৬ ইঞ্চি) ব্রড-গেজ লুমডিং-সাব্রুম রেললাইনের উপর অবস্থিত যা ভারতীয় রেলওয়ের উত্তর-পূর্ব সীমান্ত রেলওয়ে জোনের লুমডিং রেলওয়ে বিভাগের অধীনে আছে। এটি বিদ্যুতায়ন ছাড়াই একটি একক লাইন।
সেবা
আগরতলা এবং ধর্মনগরের মধ্যে প্রতিদিন ২টি ট্রেন চলাচল করে। জিরানিয়া স্টেশনে ট্রেন থামে। আগরতলা এবং শিলচরের মধ্যে প্রতিদিন ১টি ট্রেন চলাচল করে। জিরানিয়া স্টেশনে ট্রেন থামে।
আরো দেখুন
বাংলাদেশের রেলওয়ে স্টেশনের তালিকা
কোদালপুর ইউনিয়ন
কোদালপুর ইউনিয়ন বাংলাদেশের ঢাকা বিভাগের শরীয়তপুর জেলার গোসাইরহাট উপজেলার অন্তর্গত একটি ইউনিয়ন।
আয়তন ও জনসংখ্যা
দর্শনীয় স্থান'
১। কোদালপুর বাজার । এখানে সপ্তাহে দুইদিন হাট বসে, শনিবার এবং বুধবার।
২। কোদালপুর পাক দরবার শরীফ - আজিজ মঞ্জিল। দায়েমী কোদালপুরে প্রতিষ্ঠিত । এখানে প্রতিবছর ফেব্রুয়ারি মাসের প্রথম সপ্তাহে তিনদিন ব্যাপি দোয়া মাহফিল অনুষ্ঠিত হয় ।
৩। কোদালপুর পাক দরবার শরীফ । বলু সরদার পাড়ায় প্রতিষ্ঠিত । এখানে প্রতিবছর জানুয়ারি মাসের বাৎসরিক দোয়া মাহফিল অনুষ্ঠিত হয় ।
৪। কোদালপুর লঞ্চঘাট । মেঘনা নদী সংলগ্ন এ ঘাটে প্রতিদিন ঢাকাগামী লঞ্চসহ ইঞ্জিন চালিত বিভিন্ন নৌকা চলাচল করে।
৫। বালুরচর বাজার । এখানে সপ্তাহে দুইদিন হাট বসে, মঙ্গলবার এবং শুক্রবার।
৬। ঠান্ডা বাজার । মেঘনার চরে অবস্থিত এ বাজারে মাছের আড়ৎ রয়েছে। এখানে প্রতিদিনই বিভিন্ন প্রকার মাছ কেনাবেচা হয় ।
৭। ছাদ বাগান । পেয়াদাবাড়ি মোড়ে অবস্থিত একতলা বাগানবাড়ির ছাদে এ ছাদ বাগান । এ ছাদ বাগানে বিভিন্ন রকমের ফলের গাছ এবং অন্যান্য গাছ রয়েছে ।
জনপ্রতিনিধি
'''বর্তমান চেয়ারম্যান-জনাব মোঃ মিজানুর রহমান সরদার। মেয়াদঃ দ্বিতীয়বারের মত নির্বাচিত চেয়ারম্যান
প্রাক্তন চেয়ারম্যানগণের তালিকা !ক্রমিক !নাম !মেয়াদ
০১। মরহুম নজরুল ইসলাম ছৈয়াল মেয়াদঃ দুইবারের নির্বাচিত চেয়ারম্যান
০২। মরহুম সামসুল হক মোল্লা মেয়াদঃ একবারের নির্বাচিত চেয়ারম্যান
০৩। মরহুম সাহেদ পারভেজ অাব্বাস মোল্লা মেয়াদঃ তিন তিন বারের নির্বাচিত চেয়ারম্যান
০৪। জনাব সৈয়দ নাসির উদ্দিন নাসির মেয়াদঃ দুইবারের নির্বাচিত চেয়ারম্যান
রামি মালেক
রামি সাঈদ মালেক (Rami Said Malek, رامي مالك, জন্ম ১২ মে ১৯৮১) একজন মিশরীয় বংশোদ্ভূত -আমেরিকান অভিনেতা। তিনি মি. রোবটে এলিয়ট এন্ডারসন চরিত্রে অভিনয়ের জন্যে ক্রিটিকস চয়েস এওয়ার্ড এবং নাট্যধর্মী ধারাবাহিকে সেরা প্রধান অভিনেতা হিসেবে প্রাইমটাইম এমি পুরস্কার লাভ করেন। এছাড়াও তিনি গোল্ডেন গ্লোব পুরস্কার, স্ক্রিন অ্যাক্টরস গিল্ড পুরস্কার এবং টিসিএ পুরস্কারের মনোনয়ন লাভ করেন।
মালেক অন্যান্য চলচ্চিত্র এবং টিভি সিরিজে পার্শ্বচরিত্রে অভিনয় করেন, যার মধ্যে রয়েছে "নাইট অ্যাট দ্য মিউজিয়াম" ট্রিলজি, "দ্য প্যাসিফিক" (২০১০), "দ্য টোয়াইলাইট সাগা: ব্রেকিং ডন - পর্ব ২" (২০১২) সহ আরও অনেক। ২০১৮ সালে মালেক বোহিমিয়ান র‌্যাপসোডি চলচ্চিত্রে ফ্রেডি মার্কারি চরিত্রে অভিনয় করেন। এ অভিয়ের জন্যে তিনি সমালোচকদের কাছ থেকে বেশ প্রশংসা পান এবং শ্রেষ্ঠ অভিনেতা বিভাগে অস্কার, বাফটা ও স্ক্রিন অ্যাক্টরস গিল্ড পুরস্কার অর্জন করেন। তিনি প্রথম মিসরীয় বংশোদ্ভূত ব্যক্তি হিসেবে অস্কার লাভ করেন।
অভিষেক রিজাল
অভিষেক রিজাল (अभिषेक रिजाल, Abhishek Rijal; জন্ম: ২৯ জানুয়ারি ২০০০) হলেন একজন নেপালি পেশাদার ফুটবল খেলোয়াড়। তিনি বর্তমানে নেপালি ক্লাব মছিন্দ্র এবং নেপাল জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে কেন্দ্রীয় আক্রমণভাগের খেলোয়াড় এবং বাম পার্শ্বীয় আক্রমণভাগের খেলোয়াড় হিসেবে খেলেন।
নেপালি ফুটবল ক্লাব অখিল নেপাল ফুটবল সংঘের যুব পর্যায়ের হয়ে খেলার মাধ্যমে অভিষেক ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০১৮–১৯ মৌসুমে, নেপালি ক্লাব নেপাল পুলিশের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; নেপাল পুলিশের হয়ে এক মৌসুম অতিবাহিত করার পর ২০১৯ সালে তিনি মনাং মরস্যাংদিতে যোগদান করেছেন। মনাং মরস্যাংদিতে এক মৌসুম অতিবাহিত করার পর মালদ্বীপীয় ক্লাব জেজের সাথে চুক্তি স্বাক্ষর করেছেন। পরবর্তীকালে, তিনি কলকাতা মোহামেডান, আইজল এবং বুটবল লুম্বিনির হয়ে খেলেছেন। ২০২১–২২ মৌসুমে, তিনি বুটবল লুম্বিনি হতে নেপালি ক্লাব মছিন্দ্রে যোগদান করেছেন।
২০১৮ সালে, অভিষেক নেপাল অনূর্ধ্ব-২৩ দলের হয়ে নেপালের বয়সভিত্তিক পর্যায়ে অভিষেক করেছিলেন। নেপালের বয়সভিত্তিক দলের হয়ে খেলার পর, তিনি ২০১৯ সালে নেপালের হয়ে আন্তর্জাতিক পর্যায়ে অভিষেক করেছেন; নেপালের জার্সি গায়ে তিনি এপর্যন্ত ১১ ম্যাচে ১টি গোল করেছেন।
প্রারম্ভিক জীবন
অভিষেক রিজাল ২০০০ সালের ২৯শে জানুয়ারি তারিখে নেপালের কাঠমান্ডুতে জন্মগ্রহণ করেছেন এবং সেখানেই তার শৈশব অতিবাহিত করেছেন।